Žaibiškės

Žaibiškės – kaimas Utenos rajono savivaldybės šiaurės centrinėje dalyje, 7 km į šiaurės rytus nuo Užpalių, dešiniajame Šventosios upės krante. Dunkso Žaibiškių piliakalnis, nenaudojamos kaimo kapinaitės, šalia jų Žaibiškių akmuo su „dubeniu“. 1949–1969 m. tremtinio į Sibirą Žvirblio name veikė pradinė mokykla, vėliau iškelta į Norvaišių kaimą.

 Istorija 

Žaibiškėse buvo dvaras, kuriame gyveno Sunklodų giminė.

 Gyventojai 

 Žymūs žmonės 
 Kaime 1898 m. gimė Lietuvos kariuomenės karininkas, Vyčio kryžiaus ordininkas Benediktas Svilas (žuvo 1942 m. sausio 3 d. Rešotų konclageryje).
 Čia gimė ir augo partizaninės kovos dalyviai broliai Stasiškiai. Feliksas-Smūgis (g. 1922 m.), prasidėjus vyrų gaudynėms į frontą, įstojo į Prano Kemėklio partizanų būrį, 1948 m. paskirtas „Audros“ būrio vadu, 1949 m. paskirtas Dariaus ir Girėno kuopos vadu (žuvo 1949 m. gruodžio 4 d. Antadavainės kaime su broliu Broniumi, Jurgiu Čyžiumi ir Ignu Klibu).

 Šaltiniai 

 Balys Juodzevičius „Laisvės kaina“, 2003, Utena, psl. 142–143.
 „Audros“ partizanų būrio vado Jono Abukausko archyvas.
 Gvida Marijona Sirutienė „Žaibiškės“, 2010.

Kategorija:Utenos rajono savivaldybės gyvenvietės